# Xavier Pagès i Corella

Xavier Pagès i Corella (Sant Pere de Ribes, 28 de juliol de 1971) és un compositor i director d'orquestra català.

## Biografia

Estudià al Conservatori Superior de Música del Liceu i Al Conservatori Superior Municipal de Música de Barcelona, on es va graduar en piano amb Margarita Serrat i Montserrat Almirall, en composició amb Salvador Pueyo i direcció d'orquestra amb Albert Argudo. El 1994 va guanyar el Concurs Josep Mirabent i Magrans per a joves músics, amb el qual va estudiar direcció i composició amb Diego Masson, László Heltay i Lou Harrison a la Dartington International Summer School. El 2000 va ser admès al Konservatorium Wien, on va estudiar direcció d'orquestra amb Reinhard Schwarz i Georg Mark.
Com a compositor ha guanyat el Oare String Orchestra International Music for Strings Composing Competition (Regne Unit, 2004) amb la seva obra Camí de segons per a orquestra de corda, el 17è Premi Internacional de Composició Musical Ciutat de Tarragona (2010) amb l'obra Ecos per a piano i orquestra, i el X Premio Andrés Gaos de Composición Musical (2013). Com a director ha estat convidat a dirigir orquestres com l'Orquesta Ciudad de Granada (Espanya), l'Orquesta Sinfónica Sinaloa de las Artes (Mèxic), l'Orquesta Filarmónica de Mendoza (Argentina), i l'Orchestre de Catalogne (França). Entre 2004 i 2009 ha estat director de la Cobla Sant Jordi - Ciutat de Barcelona, amb la que ha enregistrat per a emissores com Catalunya Música i Radio Nacional de España, i segells discogràfics com Harmonia Mundi. El 2005 va ser seleccionat director assistent de Salvador Mas i Conde i Manel Valdivieso a la Jove Orquestra Nacional de Catalunya. El 2007 enregistra part de la banda sonora de la pel·lícula Sa majesté Minor de Jean-Jacques Annaud, amb música del compositor amb nominació als Òscars, Javier Navarrete.
Actualment, exerceix com a professor del centre superior del Conservatori Superior de Música del Liceu.

## Obres

* El Sometent (2014) – Narrador i Conjunt Instrumental Mixt (15')
* El Crit del temps (2014) – Veu blanca solista, Cor, Cobla, i Orquestra (15')
* Al bell mig de la terra (Cantata, 2014) – Cor de veus blanques i Conjunt Instrumental Mixt (45')
* El Baròmetre de l'Ase (2012) – Violí, Clarinet i Piano (7')
* La Processó (2012) – Cobla i Orquestra (10')
* H2O (2012) – Quintet Pierrot (10')
* Contrapunctum Lucis (2012) – Orgue (10')
* El Sol d'Hivern (2011) – Cor, Cobla i Orgue (8')
* Ecce homo (2010) – Contrabaix solista (9')
* Ecos (2010) – Piano i Orquestra (9')
* Preludi i Fuga (2010) – Quartet de Fustes (4')
* Des del fons del mirall (2009) – Orquestra (12')
* La Roda del Temps (2009) – Violoncel i Orquestra (9')
* L'Ocell Captiu (2008) – Flabiol i Cobla (12')
* Cant Espiritual (2007) – Baríton, Orgue, Cobla i Percussió (9')
* Briònia (sardana) (2007) – Versió per a orchestra (5')
* Ave Maria (2007) – Tenor solista i Cor (9')
* Dotze Lustres (sardana) (2006) – Cobla (4')
* Despertaferro (2005, revisió de 2010) – Orquestra (9')
* Libera me (2005) – Orgue (5')
* Variacions Grotesques (2005) – Cobla (7')
* Despertaferro (2004) – Tres cobles (9')
* Bruna de nit – Òpera de cambra (2004) (45')
* Camí de Segons (2003) – Orquestra de corda (4')
* Repic de Campanes (2003) – Soprano solista, Cor i Orquestra de Cambra (4')
* A quart de Lluna (2003) – Mezzosoprano solista, Cor femení i orquestra de cambra o orgue (6')
* Un cànon enrevessat (2002) – Cor (1')
* Tridacna (2002) – Guitarra (8')
* Camí de Segons (2001) – Cor (4')
* La Roda del Temps (2001) – Violoncel i Cobla (9')
* Scherzo diabòlic (2000) – Orquestra de corda (9')
* Ceràunia (sardana, 2000) – Cobla (4')
* Des de Terres Americanes (1998) – Cobla (8')
* Preludi i Fuga (1996) – Cobla (4')
* Hivern (1996) – Choir (4')
* Briònia(sardana) (1992) – Cobla (5')

## Referències

* ↑ «Xavier Pagès guanya el Premi de Composició de Tarragona». Diari de Vilanova, 02-07-2010, pàg. 37.
* ↑ «Oare String Orchestra Composition Competition – Llista de guardonats». Arxivat de l'original el 2011-07-27. [Consulta: 16 febrer 2011].
* ↑ «El Punt Avui – Notícia». [Consulta: 15 juliol 2012].
* ↑ «Diario Abc - Notícia»
* ↑ «Harmonia Mundi – World Village Music». Arxivat de l'original el 2014-11-04. [Consulta: 16 febrer 2011].
* ↑ «Europa Press News (28.12.2005, 11:36)». [Consulta: 16 febrer 2011].
* ↑ «Disques Office - Musiques de film Sa Majesté Minor». [Consulta: 15 juliol 2012].

## Bibliografia

* David Puertas Esteve "Notes de Concert", Barcelona: Sebla Edicions, 2011, p. 214.
* Mercedes Conde Pons (January 2011). "Les veus de la música coral (I)". Revista Musical Catalana, pp. 30–31.
* Francesc Bonastre, Francesc Cortès "Història Crítica de la Música Catalana", Barcelona: Universitat Autònoma de Barcelona (Servei de Publicacions), 2009, p. 503.
* Ana María Dávila, Javier Pérez Senz "Quaderns de Nexus: Compositors d'avui", Barcelona: Caixa de Catalunya Obra Social, 2008, pp. 140–141.
* Carles Riera, Josep Maria Serracant, Josep Ventura "Diccionari d'autors de sardanes i de música per a cobla", Girona: SOM, 2002, p. 158.

## Enllaços externs

* Lloc web oficial de Xavier Pagès i Corella